|  |
| --- |
| PATVIRTINTA Klaipėdos miesto savivaldybės administracijos direktoriaus 2018 m. spalio 1 d.įsakymu Nr. AD1-2358 |
| (Klaipėdos miesto savivaldybės administracijos |
| direktoriaus 2019 m. spalio 14 d.  |
| įsakymo Nr. AD1-1314 redakcija) |

**KLAIPĖDOS MIESTO SAVIVALDYBĖS BIUDŽETO LĖŠOMIS IŠ DALIES FINANSUOJAMŲ SPORTO SRIČIŲ PROJEKTŲ FINANSAVIMO SĄLYGŲ APRAŠAS**

|  |  |
| --- | --- |
| **Eil. Nr.** | **I. Finansuojamos veiklos** |
| 1. | Klaipėdos miesto „Sportas visiems“ renginiai |
| 2. | Klaipėdos miesto tradiciniai tarptautiniai sporto renginiai |
| 3. | Klaipėdos miesto sporto šakos federacijų sportinė veikla |
|  | **II. Paraiškas galintys teikti subjektai** |
| 4. | Teisės aktų nustatyta tvarka Juridinių asmenų registre įregistruotos sportinę veiklą Klaipėdos mieste vykdančios nevyriausybinės sporto organizacijos, veikiančios pagal Lietuvos Respublikos asociacijų ir Lietuvos Respublikos viešųjų įstaigų įstatymus |
| 5. | Paraišką, kai projektą įgyvendina daugiau nei vienas juridinis asmuo, turi teisę teikti tik vienas juridinis asmuo |
|  | **III. Bendrosios sąlygos organizacijoms, teikiančioms paraiškas** |
| 6. | Projektų poreikio sąmata turi būti ne mažesnė nei 2000 Eur |
| 7. | Projektams įgyvendinti reikalinga lėšų dalis, kurios nepadengia skirtos savivaldybės biudžeto lėšos, turi sudaryti ne mažiau kaip 20 procentų viso projekto poreikio (veiklų išlaidų) |
| 8. | Finansavimas numatomas ne ilgiau kaip vieniems metams ir pasirašoma ne ilgesnė kaip vienų kalendorinių metų trukmės sutartis |
| 9. | To paties projekto paraiška tai pačiai projekto veiklai ir jos išlaidoms finansuoti gali būti teikiama tik į vieną kvietime paskelbtą sritį (finansuojamą veiklą) |
| 10. | Projektas gali būti finansuojamas tik vieną kartą. Nustačius, kad tas pats projektas dalyvavo kituose Klaipėdos miesto savivaldybės administracijos skelbtuose projektų dalinio finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Savivaldybės administracijai per 10 darbo dienų |
| 11. | Projektui finansavimas skiriamas surinkus ne mažesnį kaip 55 balų Ekspertų grupės vertinimo vidurkį |
| 12. | Prieš sporto organizaciją nėra pradėtos bankroto, reorganizavimo ar likvidavimo procedūros |
| 13. | Paraiškos teikėjas, gavęs Savivaldybės finansavimą, prieš pasirašant sutartį turi pateikti garantinį raštą, patvirtinantį papildomą programos rėmimą ne mažiau kaip 20 proc. projekto vertės iš kitų finansavimo šaltinių |
| 14. | Paraiškos teikėjas yra atsiskaitęs už ankstesniais metais iš Klaipėdos miesto savivaldybės biudžeto gautų lėšų panaudojimą sutartyje ir taisyklėse numatyta tvarka ir gautas biudžeto lėšas panaudojo pagal tikslinę paskirtį, nustačius programos vykdymo neatitikimus, juos pašalino |
|  | **IV. Sąlygos teikiantiems paraiškas Klaipėdos miesto „Sportas visiems“ renginių sričiai** |
| 15. | Renginys turi būti skirtas Klaipėdos miesto bendruomenei ir siekti skatinti sportuotojų fizinį aktyvumą |
| 16. | Paraiškos teikėjas turi pateikti dokumentus, kuriuose būtų nurodyta informacija apie renginio vykdymą Klaipėdos mieste |
|  | **V. Sąlygos teikiantiems paraiškas Klaipėdos miesto tradicinių, tarptautinių sporto renginių sričiai** |
| 17. | Pareiškėjas, teikdamas paraišką, turi pateikti dokumentus, kuriuose būtų nurodyta informacija apie:1. renginio vykdymą Klaipėdos mieste;
2. renginio vykdymą ne mažiau kaip 3 metus iš eilės Klaipėdos mieste;
3. ne mažiau kaip 3 užsienio valstybių sporto šakų atstovų dalyvavimą renginyje;
4. dokumentus, įrodančius finansinį prisidėjimą iš kitų šaltinių
 |
|  | **VI. Sąlygos teikiantiems paraiškas Klaipėdos miesto sporto šakos federacijų sportinės veiklos sričiai** |
| 18. | Federacija savo pavadinime turi vartoti Klaipėdos miesto vardą |
| 19. | Federacijos įstatuose (nuostatuose, statuto ar kituose steigimo dokumentuose) yra nurodyta su sportu susijusi veikla |
| 20. | Turėti ne mažiau kaip tris juridinius federacijos narius, kurie atstovauja federacijos vystomai sporto šakai |
| 21. | Būti savo atstovaujamosios sporto šakos nacionalinės federacijos narė (jei tokia yra) |
| 22. | Turi patvirtintą strateginį veiklos planą, kuriame numatyti sporto šakos federacijos tikslai ir planuojami rezultatai per artimiausių 3 metų laikotarpį |
| 23. | Pareiškėjas, teikdamas paraišką, turi pateikti dokumentus, kuriuose būtų nurodyta informacija apie:1. juridinius asmenis ir pavadinime vartojamą Klaipėdos miesto vardą;
2. federacijos einamaisiais metais vykdytus miesto čempionatus;
3. dokumentus, įrodančius finansinį prisidėjimą iš kitų šaltinių;
4. strateginį veiklos planą
 |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_